CELEX: 32017D0041
Language: el
Date: 2017-12-08 00:00:00
Title: Απόφαση (ΕΕ) 2017/2444 της Ευρωπαϊκής Κεντρικής Τράπεζας, της 8ης Δεκεμβρίου 2017, που τροποποιεί την απόφαση (ΕΕ) 2015/2332 σχετικά με το διαδικαστικό πλαίσιο για την έγκριση της ποσότητας κερμάτων ευρώ προς έκδοση (ΕΚΤ/2017/41)

23.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/63
            
         ΑΠΌΦΑΣΗ (ΕΕ) 2017/2444 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 8ης Δεκεμβρίου 2017
   που τροποποιεί την απόφαση (ΕΕ) 2015/2332 σχετικά με το διαδικαστικό πλαίσιο για την έγκριση της ποσότητας κερμάτων ευρώ προς έκδοση (ΕΚΤ/2017/41)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗς ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 2,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1,
   Εκτιμώντας τα ακόλουθα:
   
               (1)
            
            
               Η απόφαση (ΕΕ) 2015/2332 της Ευρωπαϊκής Κεντρικής Τράπεζας (ΕΚΤ/2015/43) (1) θεσπίζει κανόνες σχετικά με το διαδικαστικό πλαίσιο για την έγκριση της ποσότητας κερμάτων ευρώ προς έκδοση.
            
         
               (2)
            
            
               Το διοικητικό συμβούλιο θεωρεί ότι η εκτελεστική επιτροπή θα πρέπει να εξουσιοδοτείται να αποφασίζει επί των ετήσιων και ειδικών αιτημάτων που υποβάλλουν κράτη μέλη με νόμισμα το ευρώ για έγκριση της ποσότητας των κερμάτων που πρόκειται κάθε φορά να εκδώσουν, όταν δεν απαιτείται τροποποίηση της ποσότητας αυτής.
            
         
               (3)
            
            
               Εφόσον η εκτελεστική επιτροπή θεωρεί ότι απαιτείται τροποποίηση της ποσότητας κερμάτων προς έκδοση την έγκριση της οποίας ζητούν ένα ή περισσότερα κράτη μέλη της ζώνης του ευρώ, θα πρέπει να υποβάλλει στο διοικητικό συμβούλιο αιτιολογημένη πρόταση στην οποία θα εξηγεί τις απαιτούμενες τροποποιήσεις, το δε διοικητικό συμβούλιο θα πρέπει να παραμείνει αρμόδιο για την έκδοση της σχετικής απόφασης.
            
         
               (4)
            
            
               Για τους λόγους αυτούς η απόφαση (ΕΕ) 2015/2332 (ΕΚΤ/2015/43) θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις
   Η απόφαση (ΕΕ) 2015/2332 (ΕΚΤ/2015/43) τροποποιείται ως εξής:
   
               1.
            
            
               το άρθρο 2 τροποποιείται ως εξής:
               
                           α)
                        
                        
                           η παράγραφος 9 αντικαθίσταται από το ακόλουθο κείμενο:
                           «9.   Σε περίπτωση που η εκτελεστική επιτροπή διαπιστώνει ότι τα ετήσια αιτήματα έγκρισης που υποβάλλουν κράτη μέλη της ζώνης του ευρώ δεν απαιτούν τροποποίηση της ετήσιας ποσότητας κερμάτων προς έκδοση, λαμβάνει απόφαση σχετικά με την έγκριση της ετήσιας ποσότητας κερμάτων προς έκδοση όσον αφορά τη ζώνη του ευρώ πριν από το τέλος του προηγούμενου ημερολογιακού έτους εκείνου το οποίο αφορούν τα εν λόγω αιτήματα.»· και
                        
                     
                           β)
                        
                        
                           προστίθεται η ακόλουθη παράγραφος 10:
                           «10.   Σε περίπτωση που η εκτελεστική επιτροπή διαπιστώνει ότι απαιτείται τροποποίηση της ποσότητας κερμάτων προς έκδοση, την έγκριση της οποίας ζητούν ένα ή περισσότερα κράτη μέλη της ζώνης του ευρώ, υποβάλλει στο διοικητικό συμβούλιο αιτιολογημένη πρόταση στην οποία εξηγεί την απαιτούμενη τροποποίηση, κατόπιν διαβούλευσης με το οικείο κράτος μέλος. Εν προκειμένω το διοικητικό συμβούλιο λαμβάνει χωρίς αδικαιολόγητη καθυστέρηση την απόφαση σχετικά με την έγκριση της ετήσιας ποσότητας κερμάτων προς έκδοση όσον αφορά τη ζώνη του ευρώ.»·
                        
                     
         
               2.
            
            
               το άρθρο 3 τροποποιείται ως εξής:
               
                           α)
                        
                        
                           η παράγραφος 7 αντικαθίσταται από το ακόλουθο κείμενο:
                           «7.   Σε περίπτωση που η εκτελεστική επιτροπή διαπιστώνει ότι δεν απαιτείται τροποποίηση της πρόσθετης ποσότητας κερμάτων προς έκδοση, την έγκριση της οποίας ζητεί κράτος μέλος της ζώνης του ευρώ σύμφωνα με την παράγραφο 5, λαμβάνει χωρίς αδικαιολόγητη καθυστέρηση ξεχωριστή απόφαση επί του ειδικού αιτήματος για έγκριση.»· και
                        
                     
                           β)
                        
                        
                           προστίθεται η ακόλουθη παράγραφος 8:
                           «8.   Σε περίπτωση που η εκτελεστική επιτροπή διαπιστώνει ότι απαιτείται τροποποίηση της πρόσθετης ποσότητας κερμάτων προς έκδοση, την έγκριση της οποίας ζητεί κράτος μέλος της ζώνης του ευρώ, υποβάλλει στο διοικητικό συμβούλιο αιτιολογημένη πρόταση στην οποία εξηγεί την απαιτούμενη τροποποίηση. Εν προκειμένω το διοικητικό συμβούλιο λαμβάνει χωρίς αδικαιολόγητη καθυστέρηση ξεχωριστή απόφαση επί του ειδικού αιτήματος για έγκριση.».
                        
                     
         Άρθρο 2
   Έναρξη παραγωγής αποτελεσμάτων
   Η παρούσα απόφαση αρχίζει να παράγει αποτελέσματα την ημέρα της κοινοποίησής της στους αποδέκτες.
   Εφαρμόζεται από την 1η Ιανουαρίου 2018.
   Άρθρο 3
   Αποδέκτες
   Η παρούσα απόφαση απευθύνεται στα κράτη μέλη της ζώνης του ευρώ.
   
      Φρανκφούρτη, 8 Δεκεμβρίου 2017.
      
         
            Για το διοικητικό συμβούλιο της ΕΚΤ
         
         
            Ο Πρόεδρος της ΕΚΤ
         
         Mario DRAGHI
      
   
   
      (1)  Απόφαση (ΕΕ) 2015/2332 της Ευρωπαϊκής Κεντρικής Τράπεζας, της 4ης Δεκεμβρίου 2015, σχετικά με το διαδικαστικό πλαίσιο για την έγκριση της ποσότητας κερμάτων ευρώ προς έκδοση (ΕΚΤ/2015/43) (ΕΕ L 328 της 12.12.2015, σ. 123).